Declaration of Olive Trees
Material: papyrus
Place: Arsinoites
Categories: Anmeldung
Ölbäume
Zensus
Ἰουλίῳ Σεπτιμίῳ Σαβε[ί]νῳ κηνσίτο[ρ]ι 
παρὰ Αὐρηλίου Πανκρατίο[υ Πτο]λεμαίου ἀπὸ 
κώμης Καρανίδος τοῦ Ἀρσ[ινοε]ίτου ὑπὲρ τῆς 
μητρός μου Ἡρωείδος Χαι[ρή]μωνος τὴν [ἀπο]
γραφὴν ποιο[ύ]μενος κατʼ ἐντολὴν αὐτῆς. 
ἀκολούθως θ[εί]ῳ προστάγματι τῶν δεσ[ποτῶ]ν 
ἡμῶν τῶν ἀνεικήτων βασιλέων Διοκ[λη]τιανοῦ 
καὶ Μαξιμιανοῦ Σεβαστῶν καὶ Κωνσταν[τί]ου 
καὶ Μαξιμιανοῦ τῶν ἐπιφανεστάτων Κ[αισά]ρων 
φανερόν σοι ποιῶ καικτῆσθαι τὴν προε[ιρη]μέ
νην Ἡρωειδαν περὶ τὴν προκιμένην [κ]ώ
μην Καρανίδα τετάρτης πέμπτης τοπαρχ[ί]ας 
Ἡρακλείδου μερίδος          ἐπὶ τῆς 
ιϛ σφραγῖδος ἐν τόπῳ Κιαμοῦλ λεγομένῳ ἀπὸ ἰ
διωτικῆς γῆς ἐλαίας εἰκοσιτέσσαρες, ἐλ κ[δ], 
ὧν γείτονες ἀπὸ μὲν ἀνατολῶν ἀδέσποτος 
χέρσος μεθʼ ἣν Ἀτολᾶς κτῆσις, ἀπὸ δ[ὲ] 
δυσμῶν ὁμοίως ἀδέσποτος χέρσος μεθʼ ἣν 
Ταυηλμᾶ κτῆσις. 
[καὶ] ὄμνυμι τὸν Σεβάμιον ὅρκον ἀληθῆ μαι 
τὴν ἀπογραφὴν πεποιῆσθαι. 
ἔτους ιε καὶ ιδ καὶ ζ  τῶν κυρίων ἡμῶν Διοκλητιανοῦ 
καὶ Μαξιμιανοῦ Σεβαστῶν καὶ Κωνσταντίου καὶ 
Μαξιμιανοῦ τῶν ἐπιφανεστάτων Καισάρων, 
ὑπατίας Φαύστου καὶ Γάλλ[ου], Χοιὰκ ε. 
 Αὐρήλιος Πανκράτιος ὑπὲρ τῆς μητρός μου Ἡρωίδος ὤμοσα 
τὸν Σεβάσμιον ὅρκον ἀληθῆ με τὴν ἀπογραφὴν πεποιῆσθαι καὶ ἐπέδωκα. 
Αὐρήλιος Ἡλιόδωρος Ἰσιδώρου ἔγραψα υ῾πὲρ αὐτοῦ ἀγραμμάτου. 
 εἰσὶν [ἐ]λαῖαι ἀπὸ ἰδιωτικῆς γῆς, ἐλ κδ.